Hierdie is geneem uit die Blog van Pro Regno ( http://proregno.com/2013/02/27/oscar-geweld-teen-vrouens-en-kinders-vrou-in-die-amp-en-laaste-maar-nie-die-minste-nie-die-calvinistiese-geloof/ ):
"Die burgerregte-organisasie AfriForum oorweeg dit om die Gelykheidshof te nader met 'n klag van diskriminasie teen die minister van vroue, kinders en gestremdes, Lulu Xingwana, nadat sy gister op 'n Australiese nuusprogram gesê het dat jong Afrikaners en hul Calvinistiese geloof blameer moet word vir geweld teen vroue en kinders in Suid-Afrika. Xingwana het haar uitspraak gister op die Australiese nuuskanaal ABC News gemaak: "Young Afrikaner men are brought up in the Calvinist religion believing that they own a woman, they own a child, they own everything and therefor they can take that life because they own it…."
Sien die volledige onderhoud hier: Pistorius case highlights South Africa's gun violence
Voor ek my spesifieke bydrae tot hierdie onderwerp maak, net 'n vinnige paar opmerkings:
1. Me. Lulu behoort aan 'n party wat die humanistiese godsdiens aanhang, wat leer "mothers own a baby, they own a child, they own everything and therefore they can take that life because they own it" via 'abortion-murder' natuurlik. Nou hoekom is een 'n misdaad en boos (moord en verkragting gevalle), maar nie die ander een nie (aborsie) ? Albei is natuurlik boos en verkeerd.
3. Deur die wettige owerhede wat God daar stel (Rom.13), mag 'n lewe geneem word na 'n billike regverdige verhoor. Die individu mag nie die reg in eie hande neem nie, behalwe in gevalle van nood en selfverdediging.
Posted by Vaaldriehoek Baptistegemeente at 10:30 AM
Die Brief aan die Hebreërs - 19 ("Die Aardse- en die Hemelse Tabernakels")
Ons het tot nou o.a. gesien dat die skrywer van die Hebreërbrief, eers vir ons die Ou Verbond beskryf en daarna die Nuwe Verbond – die Nuwe Verbond wat Jesus Christus tot stand gebring het en dan het ons ook gesien dat Christus, die Middelaar van 'n beter Verbond geword het en dat Hy vir ons 'n Hoë Priester is wat voortdurend vir ons by die Vader intree.
In vandag se hoofstuk, kyk die apostel na die Tabernakel waarbinne die priesters van die Ou Verbond gewerk het. Die probleem met die Tabernakel (en die latere Tempel) is dat dit steeds geen direkte toegang vir die gelowige tot God gebied het nie. Jesus Christus het hierdie ontoeganklikheid vir die gelowige egter permanent verander – Hy het die Hoë Priester van 'n beter Tabernakel geword.
Die Apostel benader hierdie feit op 'n baie interessante, dog verstaanbare wyse, deur eers in die eerste 6 verse, na sewe voorwerpe te verwys wat in die Tabernakel aangetref was en wat aantoon dat die Ou Verbond en Tabernakeldiens, nie toegang vir gelowiges tot God gebied het nie. Vanaf vers 11 begin die apostel dan om die toeganklikheid van die gelowige in die Ou Verbond, te kontrasteer met dít wat Christus gedoen het en waar Hy nou as Hoë Priester op tree. Hy sluit dan af met die feit dat ons wat in die tydvak van die Nuwe Verbond leef, direkte toegang tot God het.
Jona het nood aan die Evangelie - 04 ("Jona word weer Geroep")
Aan die einde van Jona 2 het ons gelees dat die Here die vis opdrag gegee het om Jona op die vasteland uit te spoeg. Jona kry inderdaad 'n tweede kans en hy kan 'n nuwe begin maak en 'n mens kan maar net wonder wat hy van hierdie geleentheid gaan maak en wat op daardie oomblik deur sy gemoed gemaal het, toe hy uiteindelik weer op die strand gestaan het.
Ons het gesien dat hy weggehardloop het van God se aangesig en dat God nie Jona se ongehoorsaamheid en naïwiteit om te dink dat hy van 'n alomteenwoordige God kan weghardloop, geduld het nie en daarom keer God hom voor deur 'n storm oor die boot te laat losbreek waarop hy was. Jona kon dalk gedink het dat hy so misluk het dat God hom nie eers waardig genoeg ag om hom Sy kind te noem nie en daarom dat hy eintlik maar weer moet wegkruip en net boedel oorgee, of hy kon dalk gedink het, dat God hom 'n tweede kans gegee het en dat Hy steeds 'n doel met hom het – dat daar steeds 'n toekoms en hoop is vir hom wat Jona is? Wat ons wel sal sien, is dat Jona steeds in die nabye toekoms, nood gaan hê aan die Evangelie.